Kotorska biskupija

Pomoćnica Kršćana - Muo
2016-05-24 | Muo
Na blagdan Pomoćnice kršćana zaštitnice župne crkve na Mulu – 24. svibnja, svete mise biti će u 10 h i svečana s misa procesijom u 18h. Blagdanu prethodni trodnevnica od 21. do 23. svibnja koju predvodi don Zbigniew Bigaj, župnik iz Mokrska u Poljskoj u kojem se nalaze moći bl. Gracije donesene sa Mula. Sat vremena prije trodnevnice biti će klanjanje.

Nedjelja pedesetnice (Duhovi) - Gospa Peraška
2016-05-15
U nedjelju 15. svibnja slavi se svetkovina Duhova (Pedesetnice). Svete miseu župama su po nedjeljnom rasporedu.
Istog je dana i Zavjetni dan u Perastu, Gospa Peraška. Sv. mise su u župnoj crkvi u 7, 8, 10 i pontifikalna misa u 18 h.

Trodnevnica Sv. Leopoldu (proslava 150. obljetnice rođenja)
2016-05-11 18:00 - 20:00 (Europe/Helsinki) | Crkva sv. Jeronima, Herceg Novi
Trećeg dana trodnevnice sv. Leopoldu, sv. misu u 18h u župnoj crkvi sv. Jeronima predslavi kotorski biskup.
U 19 h biti će predstavljena nova knjiga o sv. Leopoldu: G. Lazzara “Sveti Leopold – apostol Božjega milosrđa”. Knjigu će predstaviti prof. Ana Šarčević i don Robert Tonsati

Trodnevnica Sv. Leopoldu (proslava 150. obljetnice rođenja)
2016-05-10 18:00 - 20:00 | Crkva sv. Jeronima, Herceg Novi
Drugog dana trodnevnice sv. Leopoldu, sv. misu u 18 h u župnoj crkvi sv. Jeronima predslavi kotorski biskup
U 19 h biti će koncert Katedralnog zbora Sv. Tripuna u župnoj crkvi

Trodnevnica Sv. Leopoldu (proslava 150. obljetnice rođenja)
2016-05-09 18:00 - 20:00 | Crkva sv. Jeronima, Herceg Novi
Na prvi dan trodnevnice sv. Leopoldu, sv. misu u 18 h predvodi kotorski biskup u župnoj crkvi sv. Jeronima u Herceg Novom.
U 19 h biti će projekcija dokumentarnog filma “Sv. Leopold – milosrdni ispovjednik i prorok ekumenizma” u dvorani Muzičke škole (preko puta crkve).

Sv. Dujam, biskup i mučenik
2016-05-07 18:00 - 19:00
Na blagdan Sv. Dujma, 7. svibnja, sv. misa biti će u njemu posvećenoj crkvi u Škaljarima u 18 h.

Svetkovina bl. Ozane Kotorke
2016-04-27 | Crkva sv. Marije od Rijeke, Kotor
Svetkovini bl. Ozane prethodit će trodnevna duhovna priprava (trodnevnica) u crkvi sv. Marije od Rijeke: 24.-26. travnja u 18 sati.
27. travnja, na sam dan svetkovine, svete mise su po sljedećem rasporedu: u 6, 8 i 10 sati. Pontifikalnu sv. misu u 18 sati, predslavi mons. Ilija Janjić.

Uskrsni koncert Katedralnog zbora Sv. Tripuna
2016-04-24 19:00 - 20:00 | Katedrala, Kotor, Montenegro
Katedralni zbor Sv. Tripuna priređuje Uskrsni koncert u nedjelju, 24. travnja s početkom u 19 sati u Kotorskoj katedrali. Na programu su djela pasionske i uskrsne tematike, te sakralna djela suvremenih skladatelja.

Sv. misa za don Branka Sbutegu
2016-04-23 18:00 - 19:00 | Sv. Eustahije, Dobrota
Ove godine navršava se 10 godina od smrti našeg svecenika don Branka Sbutege (1952. – 2006.). Sv. Misa zadušnica bit će u subotu, 23. travnja u 18 sati, u crkvi sv. Eustahija u Dobroti. Sv. misu predslavi mons. Ilija Janjić.

Televizijski prijenos sv. mise iz crkve sv. Leopolda u Dubravi
2016-04-17 11:00 - 12:00
U nedjelju, 17. travnja u 11 sati HRT 1 će uživo prenositi euharistijsko slavlje iz crkve sv. Leopolda Mandića u zagrebačkoj Dubravi prigodom dolaska njegova neraspadnuta tijela u Zagreb ( 13. – 18. travnja). Sv. misu u 11h predslavit će kotorski biskup, mons. Ilija Janjić.

Vazmeno trodnevlje i Uskrs
2016-03-24 10:00 - 2016-03-27 18:00 | Kotorska biskupija, Montenegro
Raspored bogoslužja za Vazmeno trodnevlje i Uskrs u župama Kotorske biskupije:
Preuzmi raspored bogoslužja (PDF)

Planinarski križni put mladih Kotorske biskupije
2016-03-05 10:00 - 15:00 | Bogdašići
Tradicionalni planinarski križni put mladih Kotorske biskupije održat će se u subotu, 5. ožujka (marta). Pobožnost Križnog puta počinje u crkvi Rođenja Blažene Djevice Marije u Gornjoj Lastvi, te vodi planinskim dijelom Vrmca do crkve Sv. Petra u Bogdašićima gdje će biti završna postaja i euharistijsko slavlje. Ova pobožnost namijenjena je prvenstveno mladima, ali i svima koji se osjećaju fizički i duhovno spremnima za malo naporniji hod po planinskim stazama i koji žele na ovaj način – molitvom i pobožnošću u prirodi, dublje doživjeti korizmu.

Čista srijeda
2016-02-10 18:00 - 19:00 | Katedrala, Kotor, Montenegro
Na Čistu srijedu – Pepelnicu, sveta misa u kotorskoj katedrali biti će u 18h, a u drugim župama prema vlastitom rasporedu. Na čistu srijedu započinje korizma – 40 dana molitve, posta i dobrih djela usmjerenih kao osobnom obraćenju i duhovnoj pripravi za najveći krćanski blagdan – Uskrs.

Vanjska proslava Sv. Tripuna
2016-02-07 10:00 - 12:00 | Katedrala, Kotor, Montenegro
U nedjelju 7. siječnja održat će se vanjska proslava Sv. Tripuna s programom kako slijedi:
9.30h – doček podružnica Bokeljske mornarice iz Herceg Novog i Tivta pred glavnim vratima grada
10,00 sati –Kolo Bokeljske mornarice u čast Svetoga Tripuna na trgu ispred Katedrale
10,30 sati – Svečana pontifikalna sv. misa, koju predslavi mons. Antun Škvorčević, biskup požeški
Pjeva mješoviti zbor “Libertas” iz Dubrovnika.
Nakon mise procesija ulicama grada.

Tripundan
2016-02-03 10:00 - 18:00
Na blagdan sv. Tripuna u kotorskoj katedrali slavit će se dvije svete mise: u 10h i u 18h. Večernju sv. misu predslavi kotorski biskup mons. Ilija Janjić.
U Crkvi sv. Tripuna u Morinju sv. misa biti će u 16h.

Svijećnica / Večernja i kađenje moći
2016-02-02 10:00 - 18:00
Na današnji blagdan Prikazanja Gospodnjeg ili Svijećnice (Kandelore) sv. misa pod kojom će biti i blagoslov svijeća služit će se u 10h u katedrali.
U 18h u katedrali biti će svečana pjevana večernja s prijenosom i kađenjem moćiju sv. Tripuna.

Trodnevnica u čast sv. Tripunu
2016-02-01 18:00 - 19:00 | Katedrala, Kotor, Montenegro
Treći dan trodnevnice. Sv. misa u 18h u katedrali.

Trodnevnica u čast sv. Tripunu
2016-01-31 18:00 - 19:00 | Katedrala, Kotor, Montenegro
Drugi dan trodnevnice. Sv. misa u 18h u katedrali.

Trodnevnica u čast sv. Tripunu
2016-01-30 18:00 - 19:00 | Katedrala, Kotor, Montenegro
S današnjim danom započinje trodnevnica sv. Tripunu. Sv. misa je u 18h u katedrali.

Lode - Pohvale sv. Tripunu
2016-01-27 12:00 - 13:00 | Katedrala, Kotor, Montenegro
U srijedu 27. siječnja u podne na trgu ispred katedrale započet će tradicionalna svečanost Loda – Pohvala u čast sv. Tripunu.

Đakonsko ređenje
2016-01-23 10:00 - 11:00 | Katedrala, Kotor, Montenegro
U subotu, 23. I. u kotorskoj katedrali sveti red đakonata primit će bogoslov kotorske biskupije g. Dražen Kraljić. Sveta misa ređenja koju će predslaviti kotorski biskup, podijelitelj svetog reda đakonata, započet će u 10h. Pozivamo sve vjernike da svojom molitvom i prisutnošću tog dana podrže budućeg đakona koji će svoju đakonsku službu obavljati u našoj biskupiji.
Đakonu bivaju povjerene sljedeće službe: podjeljuje poput svećenika na svečan način sakrament krštenja, čuva i dijeli euharistiju (ipak tek svećenik smije predsjedati euharistijskom slavlju i moliti euharistijsku molitvu sa zazivom Duha Svetoga i riječima ustanove euharistije), prisustvuje vjenčanju i u ime Crkve blagoslivlja mladence, smije nositi umirućima popudbinu (svetu pričest s molitvama za umiruće), naviješta Riječ Božju, poučava i potiče narod, predsjeda bogoslužju i molitvi vjernika kod sprovoda. Prema tome, đakoni su velika pomoć biskupu u brizi za svoje vjernike po župama biskupije.

Karike - prijenos relikvija sv. Tripuna
2016-01-13 18:00 - 19:00
Kotorska Crkva u srijedu, 13. siječnja slavi 1207 godina od prijenosa relikvija svetoga Tripuna iz Carigrada u Kotor (karike).
Svečanu svetu misu, prema viševjekovnom običaju, služit će (naslovni) opat opatije sv. Jurja, peraški župnik mons. Srećko Majić, u 18 sati u kotorskoj katedrali bazilici .

Božićni koncert klape Adriaticum
2016-01-09 19:00 - 20:00
U subotu u 19h u kotorskoj katedrali klapa “Adriaticum” iz Šibenika održat će svoj prvi božićni u kotorskoj biskupiji. Ove godine u sklopu svoje treće božićne turneje klapa Adriaticum održala je koncerte u formi recitala u Zagrebu, Vrpoljcu, Rami, Kastvu, Šibeniku i Kaštelama. U suradnji s glumcem HNK Šibenik Jakovom Bilićem donose šibensku i dalmatinsku klapsku pjesmu u narodnim nošnjama svoga kraja. Posebnost ove klape je što su svi njezini članovi mahom studenti i srednjoškolci, te je to čini najmlađom hrvatskom klapom. Ovim nastupima oni promoviraju i svoj Cd prvijenac naziva “Za Božić u Šibeniku”.

Tradicionalni Božićni koncert zbora Sv. Tripuna
2015-12-26 19:00 - 20:00 | Katedrala, Kotor, Montenegro
Na blagdan sv. Stjepana Prvomučenika, 26. prosinca, bit će upriličen tradicionalni božićni koncert katedralnog zbora sv. Tripuna u kotorskoj katedrali s početkom u 19h. Zborom ravna prof. Andrea Orlando Tripović, a po prvi puta će kao poseban gost koncerta nastupiti Orkestar Srednje muzičke škole iz Tivta pod ravnanjem Martine Vuksanović.

Svetkovina rođenja Gospodnjega - Božić
2015-12-24 00:00 - 2015-12-26 23:55
Raspored svetih misa za Badnjak i Božić:

Preuzmi raspored bogoslužja (PDF)

Božićni koncert dječjih zborova i mandolinskog orkestra
2015-12-23 | Katedrala, Kotor, Montenegro
U srijedu, 23. prosinca, u 19 sati u katedrali sv. Tripuna bit će drugi Božićni koncert, nastupaju: Dječji zbor muzičke škole “Vida Matjan” iz Kotora, Dječji zbor Osnovne škole “Savo Ilić” iz Kotora i Mandolinski orkestar “Tripo Tomas” HGD CG također iz Kotora.

Sv. Misa i susret vjeroučenika u Kotoru
2015-12-20 | Katedrala, Kotor, Montenegro
U nedjelju, 20. prosinca u 18 sati, u kotorskoj katedrali bit će slavljena sveta misa za sve vjeroučenike i njihove roditelje.
Pjeva dječji zbor kotorske katedrale. Nakon svete Mise slijedi susret vjeroučenika, ministranata i roditelja uz prigodni program u dvorani biskupije.

Božićna ispovijed u kotorskoj katedrali
2015-12-18 | Katedrala, Kotor, Montenegro
U petak, 18. prosinca u 15 sati, u kotorskoj katedrali bit će Božićna ispovijed za sve vjeroučenike i vjernike koji se mogu i žele ispovjediti.

Otvorenje Godine milosrđa za Kotorsku biskupiju
2015-12-17 | Katedrala, Kotor, Montenegro
Sveta Godina Milosrđa koju je papa Franjo inaugurirao za cijelu Crkvu 8. prosinca, svečano će započeti 17. prosinca i u našoj biskupiji – u skladu s odlukom sv. Oca u buli “Misericordiae Vultus”. Postajna sv. misa započet će u crkvi blažene Ozane (sv. Marije od rijeke) u 16.30, u toj će se crkvi odviti prvi dio obreda, zatim će se svi okupljeni u procesiji zaputiti prema vratima kotorske katedrale. Nakon svečanog otvaranja i spomena krštenja, sv. misa će se nastaviti u katedrali. Pozivamo sve vjernike da sudjeluju u ovom važnom događaju. Na ovaj način će se naša biskupija i svi vjernici ujediniti u slavlju Godine Milosrđa sveopće Crkve.

Spomen sv. Lucije, djevice i mučenice
2015-12-13 18:00 - 19:00
U Kotoru će se sv. Lucija proslaviti u franjevačkoj crkvi sv. Klare u 18h.
